### A Helyi Esélyegyenlőségi Program Intézkedési Terve (HEP IT)

**10. A HEP IT részletei**

### 10. 1. A helyzetelemzés megállapításainak összegzése

|  |  |  |
| --- | --- | --- |
| Célcsoport | Következtetések | |
| problémák beazonosítása  rövid megnevezéssel | fejlesztési lehetőségek meghatározása  rövid címmel |
| Romák és/vagy mélyszegény-ségben élők | Naprakész adatok hiánya a szegénység témakörének egyes aspektusairól. | Nyilvántartások folyamatos frissítése, adatgyűjtés, intézmények közti információáramlás erősítése. |
| Az önkormányzati támogatásban részesülők száma magas | A meglévő szociális ellátások fenntartása, esetleges további bővítése, jövedelem határok emelése. |
| Tartós munkanélküliek magas aránya az összes álláskerső között. | Képzési, átképzési lehetőség biztosítása az érintetteknek. |
| Gyermekek | Az esélyegyenlőség előmozdítása érdekében kiemelten fontos, hogy a hátrányos helyzetű gyermekek hozzájussanak, illetve igénybe tudják venni az őket megillető támogatásokat, ellátásokat. | Tájékoztatás a hátrányos helyzetű gyermekek számára biztosított támogatásokról, ellátásokról, kedvezményekről, ösztöndíj- és egyéb programokról. |
| Minőségi oktatáshoz, képzéshez neveléshez való hozzáférés | Ösztöndíjrendszer fenntartása és bővítése a hátrányos helyzetű tanulók részére és a felsőfokú képzésben résztvevőkre |
| A gyermekétkeztetési térítési díj megfizetése egyre több olyan családnak is problémát jelent, akik normatív kedvezmény igénybevételére nem jogosultak, a szünidei étkezést az arra jogosultak nem igénylik. | A helyi rendelet módsításával a támogatotti kör bővítése szükséges, a szünidei étkezést népszerűsíteni kell az arra jogosultak körében. |
| Idősek | 55 év feletti, veszélyeztetett korban lévő munkanélküliek magas aránya az álláskeresők között | Munkaerő-piaci programok és szolgáltatások biztosítása, igénybevételük ösztönzése |
| Egyedül élők aránya magas, elmagányosodás jellemzi az időseket | Szociális és közművelődési programok támogatása, az alapszolgáltatások népszerűsítése, nyugdíjas civilszervezetek támogatása |
| Szűrőprogramokhoz való eljutás megkönnyítése | Széleskörű tájékoztatás az igénybe vehető szűrővizsgálatokról, szűrővizsgálatok szervezése helyben, szűrőbusz biztosítása |
| Nők | Családi és munkahelyi kötelezettségek, feladatok összehangolásának nehézségei | Családbarát munkahelyek létrejöttének támogatása, családbarát intézkedések támogatása az önkormányzati fenntartású intézményekben, ahol magas létszámban dolgoznak nők, atipikus foglalkoztatási formák kialakulásának ösztönzése a településen. |
| Nagyfokú látencia a nőket érintő erőszak terén. | Az észlelő- és jelzőrendszer működésének és prevenciós jellegének erősítése, tagjainak aktivizálása, illetve az állampolgári aktivitás fokozása a járási jelzőrendszeri tanácsadó segítségével. Ennek érdekében szakmai megbeszélések szervezése, a jelzőrendszeri tagok tájékoztatása szóban és írásban, személyes együttműködés fokozása. |
| A dolgozó édesanyák nehéz helyzete, testi-lelki egészségük károsodása. | Kulturális és mentálhigiénés programok, sportolási és szabadidős lehetőségek biztosítása kifejezetten nők számára, nagycsaládosok számára közösségi tér/fórum létrehozása tapasztalat- és információcsere, tájékoztatás céljából. |
| Fogyatékkal élők | Kifejezetten fogyatékossággal élőket célzó közösségi programok, helyi társadalom érzékenyítésének hiánya. | Közösségi programok szervezése fogyatékossággal élők és családjuk számára, érzékenyítő rendezvények, előadások szervezése a fogyatékossággal élőket támogató civil szervezetek bevonásával. |
| Fogyatékkal élők munkavállalásának elősegítése | Fogyatékkal élő személyek foglalkoztatási lehetőségeinek felkutatása;  A fogyatékossággal élő személyek tájékoztatása a helyben, vagy környéken található megváltozott munkaképességű munkavállalókat foglakoztató munkáltatókról;  A helyi munkáltatók tájékoztatása a megváltozott munkaképességű munkavállaló foglalkoztatása esetén igénybe vehető kedvezményekről, támogatásokról. |
| Fogyatékkal élőkről nem rendelkezünk településszintű adatokkal | Adatgyűjtés, kapcsolatfelvétel, tudatformálás |
| *Több célcsoportot érintő, településszintű megállapítás* | Közlekedés bel- és külterületi útjainkon, akadálymentes gyalogátkelőhelyek kialakítása | Mopedes, gyalogos közlekedés biztosítása érdekében a belterületi járdaépítés, -felújítás folytatása, dűlőutak folyamatos karbantartása |
| A megnövekedett autós forgalom következtében szükséges lenne a már megépült kerékpárút Cegléd határáig történő továbbépítése, csökkentve az autós forgalmat és a környezetet ért hatásokat. | A Csemőt Cegléddel összekötő 4608. sz. közút mellett hivatásforgalmú kerékpársáv megépítése |